N A C R T

Na temelju članka 90. stavka 1. Zakona o gradnji («Narodne novine», broj 155/2025) i članka 40. Statuta Grada Makarske (Glasnik Grada Makarske, broj 3/21 i 14/25) Gradsko vijeće Grada Makarske, po prethodno pribavljenom mišljenju Turističke zajednice Grada Makarske Ur.br. 1221/2026 od 22. rujna 2026., na ____ sjednici održanoj __________ 2026. godine, donosi

O D L U K U

o privremenoj zabrani izvođenja građevinskih radova 
na području Grada Makarske za 2027. godinu
I. UVODNE ODREDBE

Članak 1.

Ovom Odlukom određuje se privremena zabrana izvođenja radova na području Grada Makarske (u daljnjem tekstu: Grad), vrste građevina, odnosno radova na koje se zabrana odnosi, područja zabrane, razdoblje kalendarske godine i vrijeme u kojemu se ne mogu izvoditi radovi, iznimke zbog kojih se u pojedinim slučajevima mogu izvoditi radovi te nadzor.

II. VRSTE GRAĐEVINSKIH RADOVA ČIJE SE IZVOĐENJE PRIVREMENO 
     ZABRANJUJE

Članak 2.

Privremeno se zabranjuje izvođenje svih zemljanih radova i radova na izgradnji konstrukcije svih vrsta građevina, osim građevina javne i društvene namjene za obavljanje djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), u radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i vjerskih zajednica te prometne i komunalne infrastrukture.
III. PODRUČJA, RAZDOBLJE KALENDARSKE GODINE I VRIJEME 
      PRIVREMENE ZABRANE IZVOĐENJA GRAĐEVINSKIH RADOVA

Članak 3.
Na cijelom području Grada Makarske zabranjuje se izvođenje radova iz članka 2. ove Odluke u razdoblju od 01. lipnja do 30. srpnja 2027. godine, od 0,00 do 24,00 sata. 
IV. IZUZECI OD PRIVREMENE ZABRANE IZVOĐENJA GRAĐEVINSKIH 
      RADOVA

Članak 4.

Odredbe članka 2. i 3. ove Odluke ne odnose se na:

1. građevine, odnosno radove za čije je građenje, odnosno izvođenje utvrđen interes Republike Hrvatske,

2. uklanjanje građevina na temelju rješenja građevinske inspekcije ili odluke drugog tijela državne vlasti,

3. građenje građevina, odnosno izvođenje radova u godini u kojoj je ova Odluka stupila na snagu.

V. NADZOR NAD PROVEDBOM ODLUKE

Članak 5.

Nadzor nad provedbom ove Odluke obavlja Odsjek za prometno komunalno redarstvo.
U obavljanju nadzora komunalni redari postupaju po odgovarajućim odredbama zakonskih i podzakonskih propisa kojima se uređuje predmetno područje, a po kojima su ovlašteni postupati.

VI. ZAVRŠNE ODREDBE

Članak 6.

Na dan stupanja na snagu ove Odluke prestaje važiti Odluka o privremenoj zabrani izvođenja građevinskih radova na području Grada Makarske za 2026. godinu (Glasnik Grada Makarske, broj 17/25).
Članak 7.
Ova Odluka o privremenoj zabrani izvođenja građevinskih radova na području Grada Makarske za 2027. godinu stupa na snagu osmog dana od dana objave u Glasniku Grada Makarske.
KLASA:361-01/26-03/1
URBROJ: 2181-6-05-01-26-4
Makarska, ______________ 2026.g.
PREDSJEDNICA GRADSKOG VIJEĆA


           






 Gordana Muhtić, dipl.iur.

O b r a z l o ž e n j e
Odluka o privremenoj zabrani izvođenja građevinskih radova temelji se na odredbi članka 90. stavka 1. Zakona o gradnji («Narodne novine», broj 155/2025), koji je stupio na snagu 1. siječnja 2026. godine. Navedenom odredbom propisano je da predstavničko tijelo jedinice lokalne samouprave, po prethodno pribavljenom mišljenju turističke zajednice općine, odnosno grada može odlukom za određene vrste građevina, na određenim područjima, odrediti razdoblje iduće kalendarske godine i vrijeme koje ne može biti dulje od 60 kalendarskih dana u kojemu se ne mogu izvoditi zemljani radovi i radovi na izgradnji konstrukcije građevine. Stavkom 2. istog članka propisano je da se navedena odluka ne odnosi na:

1. građevine odnosno radove za čije je građenje odnosno izvođenje utvrđen interes Republike Hrvatske

2. uklanjanje građevina na temelju rješenja građevinske inspekcije ili odluke drugog tijela državne vlasti

3. građenje građevina odnosno izvođenje radova u godini u kojoj je odluka stupila na snagu.

U skladu s naprijed navedenim Grad Makarska zatražio je od Turističke zajednice Grada Makarske mišljenje na Nacrt prijedloga ove Odluke, te se Turistička zajednica Grada Makarske očitovala dopisom Ur.br. 1221/2026 od 22. rujna 2026., kojim je podržala Nacrt prijedloga Odluke o privremenoj zabrani izvođenja građevinskih radova na području Grada Makarske za 2026. godinu u razdoblju od 01. lipnja do 30. srpnja 2027. godine, od 0,00 do 24,00 sata.

Nacrtom prijedloga Odluke o privremenoj zabrani izvođenja građevinskih radova na području Grada Makarske za 2027.g. privremeno se zabranjuje izvođenja svih zemljanih radova i radova na konstrukciji svih vrsta građevina, osim građevina javne i društvene namjene za obavljanje djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), u radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i vjerskih zajednica te prometne i komunalne infrastrukture, na cijelom području Grada Makarske, u razdoblju od 01. lipnja do 30. srpnja 2027. godine, od 0,00 do 24,00 sata.
Nadzor nad provedbom ove Odluke obavlja Odsjek za prometno komunalno redarstvo Grada Makarske, sukladno odredbama zakonskih i podzakonskih akata kojima se uređuje predmetno područje, a po kojima su ovlašteni postupati.

